Museum Curvanera Savognin
Il museum d'abitar istoric a Savognin

Purtret
Il museum Curvanera a Savognin è deditgà a la vita purila dal temp preindustrial. La chasa odierna cun ina stalla annexa è resultada en quatter etappas da construcziun or d'ina tur d'abitar dal temp medieval. Las renovaziuns dattan perditga da las meglieraziuns modestas dal standard da vita. 

Il mintgadi d'antruras vegn documentà tras objects da diever, tras iseglia agricula sco er tras meds da transport istorics. Uschia chattan ins en ils tschalers cun arvieut per exempel ina trucca da chaschiel stgalprada or d'in unic bist da laresch sco er ina maisa girabla, ed en la stalla pon ins tranter auter admirar schlittas. Fitg bella è la stiva cun ses buffet dal 17avel tschientaner. 

En ses ambient istoric organisescha il museum regularmain exposiziuns davart differents aspects da la cultura da la val.